“ศบค.” พบป่วย “โควิด” ใหม่ 19 ราย มาจากตปท. 17 ราย อีก 2 ในปท.
“ศบค.” พบป่วย “โควิด” ใหม่ 19 ราย มาจากตปท. 17 ราย อีก 2 ในปท.
“ศบค.” พบป่วย “โควิด” ใหม่ 19 ราย มาจากตปท. 17 ราย อีก 2 ในปท.
5 ธ.ค. 2563

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้ว่า พบผู้ป่วยยืนยันติดเชื้อรายใหม่เพิ่ม 19 ราย เป็นผู้เดินทางมาจากต่างประเทศและเข้าสถานกักกัน (Quarantine Facilities) 13 ราย จากมาเลเซีย 1 ราย อินเดีย 1  ราย สวีเดน 1 ราย สหราชอาณาจักร 1 ราย สหรัฐอเมริกา 3 ราย สวิตเซอร์แลนด์ 2 ราย เนเธอร์แลนด์ 1 ราย เม็กซิโก 1 ราย และเมียนมา 2 ราย , อีก 4 รายเดินทางมาจากเมียนมา แต่ไม่ได้เข้าในสถานที่กักกัน และเป็นผู้ติดเชื้อในประเทศ 2 ราย จากจ.เชียงรายและสิงห์บุรี
สำหรับผู้ป่วยยืนยันรายใหม่วันนี้  ประกอบด้วย ชาวต่างชาติ เดินทางมาจากอินเดีย สวีเดน และเมียนมา ประเทศละ 1 ราย สวิตเซอร์แลนด์ 2 ราย ,ชาวไทย เดินทางมาจากมาเลเซีย สหราชอาณาจักร เนเธอร์แลนด์ เม็กซิโก ประเทศละ 1 ราย สหรัฐอเมริกา 3 ราย และ เมียนมา 5 ราย และผู้ติดเชื้อในประเทศ โดยสัมผัสกับผู้ป่วยยืนยันก่อนหน้านี้ 2 ราย
โดยทั้ง 19 ราย อยู่ในสถานกักกัน/โรงพยาบาลในสิงห์บุรี 1 ราย, เชียงใหม่ 1 ราย, ยะลา 1 ราย, ตาก 1 ราย, เชียงราย 4 ราย, ชลบุรี 5 ราย และกรุงเทพฯ 6 ราย โดยมีอาการป่วย 9 ราย
สำหรับจำนวนผู้ป่วยยืนยันสะสมในประเทศ ล่าสุดอยู่ที่ 4,072 ราย เป็นผู้ป่วยที่ติดเชื้อภายในประเทศ 2,457 ราย และผู้ป่วยที่เดินทางมาจากต่างประเทศ 1,615 ราย ส่วนผู้ป่วยรักษาหายแล้วเพิ่มอีก 9 ราย รวมเป็น 3,848 ราย ยังมีผู้ป่วยรักษาตัวอยู่ในโรงพยาบาล 164 ราย ยอดผู้เสียชีวิตสะสมคงที่ 60 ราย
ขณะที่สถานการณ์โรคติดเชื้อโควิด-19 ทั่วโลก ล่าสุดยอดผู้ติดเชื้อรวม 66,223,906 ราย เสียชีวิต 1,524,255 ราย โดยประเทศที่มีผู้ติดเชื้อสูงสุด 5 อันดับแรก สหรัฐอเมริกา 14,772,535 ราย อินเดีย 9,608,418 ราย บราซิล 6,534,951 ราย รัสเซีย 2,402,949 ราย ฝรั่งเศส  2,268,552 ราย ส่วนประเทศไทย อยู่ในอันดับที่ 151